7. ТРАНСПОРТНА ПОЛИТИКА

1. 31985 R 3821: Регламент (ЕИО) № 3821/85 на Съвета от 20 декември 1985 г. относно записващо оборудване, използвано в автомобилния транспорт (ОВ L 370, 31.12.1985 г., стр. 8), последно изменен с:

- 32002 R 1360: Регламент (ЕО) № 1360/2002 на Комисията от 13.6.2002 г. (ОВ L 207, 5.8.2002 г., стр. 1).

Чрез дерогация от член 3, параграф 1 от Регламент (ЕИО) № 3821/85, изискването за монтиране и използване на записващо оборудване в превозни средства, регистрирани за автомобилен превоз на пътници или стоки не се прилага в Литва до 31 декември 2005 г. по отношение на превозни средства, произведени преди 1987 г. и занимаващи се изключително с вътрешно транспортни дейности. Шофьорите на такива превозни средства записват пътните си часове и почивки като използват личен бордов дневник.

2. 31992 L 0014: Директива 92/14/ЕИО на Съвета от 2 март 1992 г. за ограничаване на дейността на самолети, попадащи в част II, глава 2, Том 1 на приложение 16 на Конвенцията за международна гражданска авиация, второ издание (1988) (ОВ L 76, 23.3.1992 г., стр. 21), последно изменена с:

- 32001 R 0991: Регламент (ЕО) № 991/2001 на Комисията от 21.5.2001 г. (ОВ L 138, 22.5.2001 г., стр. 12).

Чрез дерогация от член 2, параграф 2 от Директива 92/14/ЕИО, условията, постановени в член 2, параграф 1, а) на тази Директива не се прилагат в Литва на международно летище Kаunаs до 31 декември 2004 г. по отношение на самолети, регистрирани и управлявани от физически или юридически лица, установени в трети страни, които не са членове на Европейския съюз. Литва се придържа към следния график за постепенното намаляване на съотношението движения на самолети, надхвърлящи установените пределни норми за шум: от 80% от общия брой кацания през 2001 г. до 70% до края на 2002 г., 45% до края на 2003 г. и 25% до края на 2004 г.

3. 31993 R 3118: Регламент (ЕИО) № 3118 на Съвета от 25 октомври 1993 г. относно условията, при които чуждестранни превозвачи могат да извършват автомобилни транспортни услуги на територията на една държава-членка (ОВ L 279, 12.11.1993 г., стр. 1), последно изменен с:

- 32002 R 0484: Регламент (ЕО) № 484/2002 на Европейския парламент и на Съвета от 1.3.2002 г. (ОВ L 76, 19.3.2002 г., стр. 1).

а) Чрез дерогация от член 1 от Регламент (ЕИО) № 3118/93 и до края на втората година след датата на присъединяване, превозвачи, установени в Литва се изключват от извършване на автомобилни транспортни услуги в други държави-членки, а превозвачи, установени в останалите държави-членки се изключват от извършване на автомобилни транспортни услуги в Литва.

б) Преди края на втората година след датата на присъединяване, държавите-членки уведомяват Комисията дали ще удължат този срок с максимум две години или занапред ще прилагат изцяло член 1 на Регламента. При липсата на такова уведомление се прилага член 1 на Регламента. Само превозвачи, установени в тези държави-членки, в които член 1 на Регламента се прилага, могат да извършват автомобилни транспортни услуги в тези държави-членки, в които член 1 също се прилага;

в) Преди края на четвъртата година след датата на присъединяване, в случай на сериозни затруднения или опасност за такива на пазара на вътрешнотранспортни услуги, държавите-членки, в които член 1 на Регламента не се прилага по силата на параграф (б) по-горе, уведомяват Комисията дали ще удължат този срок с максимум една година или занапред ще прилагат изцяло член 1 на регламента. При липсата на такова уведомление се прилага член 1 на регламента. Само превозвачи, установени в тези държави-членки, в които член 1 на регламента се прилага, могат да извършват автомобилни транспортни услуги в тези държави-членки, в които член 1 също се прилага;

г) Докато член 1 на регламента не се прилага изцяло във всички държави-членки, тези държави-членки, в които член 1 на регламента се прилага по силата на параграф б) и в) по-горе, могат да прибягнат до описаната по-долу процедура.

Когато държава-членка, посочена в предходната алинея, изпитва сериозни затруднения на националния си пазар или части от него вследствие на каботаж или каботажът допринася за такива затруднения като сериозен излишък на предлагане спрямо търсене или опасност за финансовата стабилност или оцеляване на значителен брой предприятия за автомобилни транспортни услуги, тази държава-членка уведомява Комисията и останалите държави-членки за това и им предоставя всички релевантни данни. Въз основа на тази информация държавата-членка може да поиска Комисията да спре изцяло или частично прилагането на член 1 на регламента с цел преработване на ситуацията до обичайни нива.

Комисията разглежда ситуацията въз основа на данните, предоставени от съответната държава-членка и решава до един месец след получаване на искането за необходимостта от приемането на защитни мерки. Прилага се процедурата, постановена във втора, трета и четвърта алинея на параграф 3, както и параграфи 4, 5 и 6 на член 7 на регламента.

В извънредни и изключителни случаи държава-членка, упомената в първа алинея по-горе, може да прекрати прилагането на член 1 на регламента, след което да изпрати впоследствие обосновано уведомление до Комисията.

д) Докато член 1 на регламента не се прилага по силата на параграфи а) до в) по-горе, държавите-членки могат да регулират достъпа до автомобилните си транспортни услуги чрез прогресивна размяна на разрешителни за каботаж въз основа на двустранни споразумения. Това може да включва и възможност за пълна либерализация.

е) Действието от прилагането на букви а) до г) не води до по-ограничителен достъп до автомобилни транспортни услуги в сравнение с този, преобладаващ към датата на подписване на Договора за присъединяване.

4. 31996 L 0026: Директива 96/26/ЕО на Съвета от 29 април 1996 г. за достъп до професията на оператор на товарен и пътнически автомобилен транспорт и взаимно признаване на дипломи, удостоверения и други доказателства за официално признати квалификации, предназначени да улеснят тези оператори при упражняване на правото им на свободно установяване във вътрешни и международни транспортни дейности (ОВ L 124, 23.5.1996 г., стр. 1), последно изменена с:

- 31998 L 0076: Директива 98/76/ЕО на Съвета от 1.10.1998 г. (ОВ L 277, 14.10.1998 г., стр. 17).

До 31 декември 2006 г. член 3, параграф 3в) на Директива 96/26/ЕО не се прилага в Литва по отношение на транспортни предприятия, извършващи изключително вътрешнотранспортна дейност и вътрешен превоз на пътници.

Наличните капитал и резерви на тези предприятия постепенно достигат минималните нива, постановени в този член в съответствие със следния график:

- до 1 януари 2004 г. предприятията трябва да разполагат с капитал и резерви от най-малко EUR 3000 за всяко използвано превозно средство или EUR 150 за тон от максималното разрешено тегло на превозно средство за автомобилен превоз на товари, използвано от предприятието, или EUR 150 за седящо място за превозно средство за автомобилен превоз на пътници, използвано от предприятието, която от сумите е по-ниска;

- до 1 януари 2005 г. предприятията трябва да разполагат с капитал и резерви от най-малко EUR 5000 за всяко превозно средство.

--------------------------------------------------